ایران نینگ یریم رسمی خبر آژانسی فارس, سعودی عربستان تختی نینگ وارثی بولگن ولیعهد شهزاده محمد بن سلمان گه قرشی هجوم اویوشتیریلگن لیگی نی بیلدیردی.
ولیعهد شهزاده محمد بن سلمان نینگ ساغلیق وضعیتی نینگ یخشی ایکن لیگی بیلدیریلرایکن, حمله قیلگن شهزاده نینگ ایسه اوشلنگن لیگی بیلدیریلدی.
فارس خبر آژانسی, متخصص لرنینگ پادشاه سلمان بن عبدالعریز نینگ کوتیلگن وقت دن آلدین تخت نی ترک ایته دیگن لیگی نی بیلدیریتگن لیک لرینی معلوم قیلدی.
اسمی ذکر ایتیلمه گن هجومچی شهزاده نینگ اساسی هدفی نینگ شهزاده محمد بن سلمان نینگ تخت نی ایگلله شی گه مانع بولیش دن عبارت ایکن لیگی بیلدیریلدی.
سعودی عربستان قرال لیک قصری گه تَیَنتیریلیب بیریلگن خبرده, پادشاه سلمان بن عبدالعزیز تخت نینگ اوغلی محمد بن سلمان گه اوتیشی بیلن علاقه لی بیر سیس نی ثبت قیلیب تیارلب قویگن لیگی و خودی منه شوو سیس نینگ نشر ایتیلیشی اوچون اویغون بیر وقت نینگ کوتیلیتگن لیگی معلوم قیلیندی.
جِیَنی سابق ولیعهد شهزاده محمد بن نایف نی قَمَب قویگن لیگی بیلدیریلگن پادشاه سلمان بن عبدالعزیز نینگ جاری آیده خارج گه سفر قیله دیگن لیگی و اوغلی نی اوزی نینگ اورنی گه سرپرست تعین قیله دیگن لیگی بیلدیریلماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
